ན་དུ་བསྔོ་
བ་དང་། ཚུལ་ཁྲིམས་ཕུན་སུམ་ཚོགས་པར་བསྔོ་བ་དང་། འབྲས་བུ་བདེ་བ་ལ་
ལོངས་སྤྱོད་པར་བསྔོ་བའོ། །དང་པོ་ནི། གཙུག་ལག་ཁང་ན་གནས་པའི་དགེ་
འདུན་རྣམས་གསུང་རབ་དགོངས་འགྲེལ་དང་བཅས་པ་ཀློག་པ་དང་ཁ་ཏོན་་
གྱིས་དར་ཞིང་རྒྱས་པས་ལེགས་པར་གནས་པར་ཤོག །དུས་རྟག་ཏུ་དགེ་
འདུན་དགེ་བའི་བྱ་བ་ལ་ཐུགས་མཐུན་པ་དང་དགེ་འདུན་གྱིས་སེམས་ཅན་་་་
ལ་ཕན་པ་ལ་སོགས་པའི་དོན་ཡང་ཇི་ལྟར་དགོངས་པ་བཞིན་འགྲུབ་པར་་་་་་་
ཤོག །གཉིས་པ་ནི། བསླབ་པ་མ་ཉམས་པར་བསྲུང་བར་འདོད་པའི་དགེ་སློང་
དག་ཚུལ་ཁྲིམས་ཀྱི་གེགས་སུ་གྱུར་པའི་ལུས་ཀྱི་འདུ་འཛིས་དབེན་པ་དག་་་་་་་
ཀྱང་ཐོབ་པར་ཤོག །སེམས་ཀྱི་གཡེང་བ་ཐམས་ཅད་སྤངས་ནས་ནི་ལུས་
སེམས་ཤིན་ཏུ་སྦྱངས་པའི་བདེ་བས་བརྒྱན་ནས་སེམས་ནི་ལས་རུང་གིས་དགེ་
བ་བསྒོམ་པར་གྱུར་ཅིག །གསུམ་པ་ནི། དགེ་སློང་མ་རྣམས་ཆོས་ལྡན་གྱི་རྙེད་
པ་དང་ལྡན་ཞིང་འཐབ་པ་དང་གཞན་གྱིས་གཙེ་བ་ལ་སོགས་པའི་གནོད་པ་་་
སྤངས་པར་ཤོག །བཞི་པ་ནི། དེ་བཞིན་དུ་རབ་ཏུ་བྱུང་བ་ཀུན་ཚུལ་ཁྲིམས་
-282-

བྱང་ཆུབ་སེམས་དཔའི་སྤྱོད་པ་ལ་འཇུག་པའི་རྣམ་བཤད་རྒྱལ་སྲས་འཇུག་ངོགས།
ཉམས་པ་མེད་པར་མཐར་ཕྱིན་པར་གྱུར་ཅིག །ཚུལ་ཁྲིམས་འཆལ་བ་འགའ་
བྱུང་ན་དེས་ཡིད་བྱུང་ནས་ཏེ་འགྱོད་པ་སྐྱེས་ནས་རྟག་ཏུ་སྡིག་པ་ཟད་བྱེད་་་་་
ཤོག
།དེ་ནས་ཕྱི་མར་བདེ་འགྲོ་དག་ཀྱང་ཐོབ་པར་གྱུར་ནས་དེར་ཡང་བརྟུལ་
( ༡༦༢ན) ཞུགས་མི་ཉམས་པར་ཤོག །འཇིག་རྟེན་གྱིས་མཁས་པ་རྣམས་ནི་
བཀུར་བ་དང་བསོད་སྙོམས་དག་ཀྱང་རྙེད་པར་ཤོག །རྒྱུད་ནི་ང་རྒྱལ་ལ་
སོགས་པ་མེད་པར་ཡོངས་སུ་དག་པ་དང་ཕྱོགས་རྣམས་ཀུན་ཏུ་སྙན་པའི་་་་་་་
གྲགས་པ་དང་ལྡན་པར་གྱུར་ཅིག །ལྔ་པ་ནི། ངན་སོང་གི་སྡུག་བསྔལ་མ་མྱོང་
ཞིང་སྒོ་གསུམ་གྱི་ལས་དྲག་པོའི་དཀའ་བ་སྤྱད་པ་མེད་པར་ཡང་ལྷ་བས་ལྷག་་
པའི་རྣམ་སྨིན་གྱི་ལུས་རྣམ་མཁྱེན་སྒྲུབ་པའི་མཐོ་རིས་ཀྱི་ཡོན་ཏན་བདུན་་་
དང་ལྡན་པའི་ལུས་ཀྱིས་ནི་མཁས་པ་དེ་དག་སངས་རྒྱས་མྱུར་དུ་འགྱུར་བར་་་
གྱུར་ཅིག །བཞི་པ་སེམས་ཅན་གྱི་དོན་དུ་བསྔོ་བ་ནི། དགེ་བ་ཇི་སྙེད་ཡོད་པའི་
མཐུས་སེམས་ཅན་ཀུན་གྱིས་ལན་མང་དུ་བསྟི་སྟང་དུ་བྱ་བ་ཐམས་ཅད་ཀྱིས།
སངས་རྒྱས་ཐམས་ཅད་མཆོད་པར་བྱེད་ཅིང་དེ་ལ་བརྟེན་ནས་བྱང་ཆུབ་་་་་་་་་
སེམས་དཔའི་སྤྱོད་པ་ལ་བསླབས་པས་སངས་རྒྱས་ཀྱི་བདེ་བ་མཐའ་ཡས་ཀྱིས་
རྟག་ཏུ་བདེ་བ་དང་ལྡན་པར་གྱུར་ཅིག །གཉིས་པ་ལ་གསུམ། བྱང་ཆུབ་
སེམས་དཔའ་རྣམས་ཀྱི་བཞེད་དོན་འགྲུབ་པར་བསྔོ་བ་དང་། སངས་རྒྱས་ཀྱི་
མཛད་པ་མཐར་ཕྱིན་པར་བསྔོ་བ་དང་། ཉན་རང་གི་བཞེད་དོན་འགྲུབ་པར་
བསྔོ་བའོ། །དང་པོ་ནི། བསྟན་བཅོས་འདི་བརྩམས་པ་ལ་སོགས་པའི་དགེ་བ་
ལ་བརྟེན་ནས་བྱང་ཆུབ་སེམས་དཔའ་རྣམས་ཀྱིས་ནི་འགྲོ་བ་མཐའ་དག་གི་་་་
པ་ནི། བསྟན་བཅལ་རྣམས་རྒྱམས་འལ་བ་མ་ལ་འ་ག་ག་
གནས་སྐབས་དང་མཐར་ཐུག་གི་དོན་མཛད་པར་ཐུགས་ལ་དགོངས་པ་ཇི་ལྟ་
བ་བཞིན་འགྲུབ་པར་ཤོག །གཉིས་པ་ནི། སེམས་ཅན་གྱི་མགོན་པོ་རྒྱལ་བ་
ཡིས་ནི་སེམས་ཅན་རྣམས་བདེ་བ་མཐའ་དག་དང་ལྡན་པར་གང་དགོངས་པ་
སེམས་ཅན་རྣམས་ལ་བདེ་བ་དེ་འབྱོར་པར་( ༡༦༢༠) ཤོག །གསུམ་པ་ནི། དེ་
-283-

རྒྱལ་ཚབ་རྗེའི་གསུང་འབུམ།
1
བཞིན་དུ་རང་སངས་རྒྱས་རྣམས་དང་ཉན་ཐོས་རྣམས་ཀྱང་ཞི་བའི་བདེ་བ་་་་
ཐོབ་པར་གྱུར་ཅིག །གཉིས་པ་རང་དོན་དུ་བསྔོ་བ་ལ་བཞི། གནས་སྐབས་ཀྱི་
འབྲས་བུ་ཐོབ་པར་སྨོན་པ་དང་། འཇམ་པའི་དབྱངས་ཀྱིས་དངོས་སུ་རྗེས་སུ་
འཛིན་པར་སྨོན་པ་དང་། བྱང་ཆུབ་སེམས་དཔའི་སྤྱད་པ་ལ་གནས་པར་སྨོན་
པ་དང་། གཞན་དོན་མཐར་ཕྱིན་པར་སྨོན་པའོ། །དང་པོ་ནི། དགེ་བ་དེ་དག་
གི་མཐུས་བདག་ཀྱང་འཇམ་པའི་དབྱངས་ཀྱི་བཀའ་དྲིན་གྱིས་རབ་ཏུ་དགའ་་
བ་ཐོབ་པའི་བར་དུ་རྟག་ཏུ་ཚེ་རབས་དྲན་པ་དང་། ཡོན་ཏན་གྱི་སྣོད་རབ་ཏུ་
འབྱུང་བ་ཐོབ་པར་ཤོག །བདག་ནི་ཁ་ཟས་ངན་ངོན་ཙམ་གྱི་ནས་ཀྱང་ལུས་
ཉམས་དང་ལྡན་ཞིང་བདེ་བར་འཚོ་བར་ཤོག །ཚེ་རབས་ཀུན་ཏུ་ལུས་སེམས་
འདུ་འཛིས་དབེན་པར་གནས་པ་ཕུན་སུམ་ཚོགས་པ་དང་ལྡན་པ་ཐོབ་པར་་་་
གྱུར་ཅིག །གཉིས་པ་ནི། གང་གི་ཚེ་ཐུབ་པའི་གསུང་རབ་སོགས་བལྟ་བར་
འདོད་པའམ་དོན་ལྡན་གྱི་ཡི་གེ་ཅུང་ཟད་འདྲི་བར་འདོད་ན་ཡང་མགོན་པོ་་་
འཇམ་དབྱངས་དེ་ཉིད་ནི་དངོས་སུ་མཐོང་བ་ལ་སྒྲིབ་པར་བྱེད་པའི་གེགས་་་་
མེད་པར་ཡང་དེ་མ་ཐག་མཐོང་བར་ཤོག །གསུམ་པ་ནི། ཕྱོགས་བཅུ་ནམ་
མཁའི་མཐས་གཏུགས་པའི་སེམས་ཅན་ཀུན་གྱི་གནས་སྐབས་དང་མཐར་་་་་་་
ཐུག་གི་དོན་སྒྲུབ་པའི་ཕྱིར་དུ། ཇི་ལྟར་འཇམ་དབྱངས་སྤྱོད་པ་མཛད་པ་དེ་
བཞིན་དུ་བདག་གི་སྤྱོད་པའང་དེ་འདྲ་བ་ཤོག །བཞི་པ་ནི། ཇི་སྲིད་འཁོར་བ་
གནས་པ་དང་འཁོར་བར་འཁོར་བའི་འགྲོ་བ་ཇི་སྲིད་གནས་པར་གྱུར་པ་དེ་་་
སྲིད་དུ་བདག་ནི་གནས་པར་གྱུར་ནས་འགྲོ་བའི་སྡུག་བསྔལ་མཐའ་དག་སེལ་
ད་དུ་བདག་ནི་གནས་པར་གྱུར་ནས་འགྲོ་བའི་སྲེག་
བར་ཤོག །འགྲོ་བའི་སྡུག་བསྔལ་གང་ཅི་ཡང་རུང་དེ་ཀུན་བདག་ལ་སྨིན་པར་
( ༡༦༣ན) གྱུར་ཅིག །བྱང་ཆུབ་སེམས་པའི་དགེ་འདུན་གྱི་སྟོབས་ཀྱི་རང་བཞིན་
གྱིས་འགྲོ་བ་ཐམས་ཅད་བདེ་བ་ལ་སྤྱོད་པར་ཤོག །གསུམ་པ་བདེ་བའི་འབྱུང་
གནས་བསྟན་པ་རྒྱས་པའི་དོན་དུ་བསྔོ་བ་ནི། དགེ་བ་ཇི་སྙེད་ཡོད་པའི་སྟོབས་
-284-

བྱང་ཆུབ་སེམས་དཔའི་སྤྱོད་པ་ལ་འཇུག་པའི་རྣམ་བཤད་རྒྱལ་སྲས་འཇུག་ངོགས།
ལ་བརྟེན་ནས་འགྲོ་བའི་སྡུག་བསྔལ་ཐམས་ཅད་སེལ་བ་ལ་ཟླ་མེད་པའི་སྨན་་་
གཅིག་པ་དང་། འགྲོ་བའི་བདེ་བ་ཐམས་ཅད་འབྱུང་བའི་གནས་དམ་པ་
སངས་རྒྱས་བཅོམ་ལྡན་འདས་ཀྱི་བསྟན་པ་རྙེད་པ་དང་བཀུར་སྟི་དང་བཅས་
ཏེ། ཡུན་རིང་པོ་འཁོར་བ་ཇི་སྲིད་ཀྱི་བར་དུ་གནས་པར་གྱུར་ཅིག །གསུམ་པ་
བཀའ་དྲིན་རྗེས་སུ་དྲན་པས་ཕྱག་འཚལ་བ་ནི། བདག་རྐྱེན་དགེ་བའི་བཤེས་
གཉེན་ཁྱད་པར་ཅན་གང་གི་དྲིན་གྱིས་བྱང་ཆུབ་སེམས་བསྒོམ་པ་དང་། སྤྱོད་
པ་ལ་སློབ་པ་དང་། དེ་དག་བརྗོད་བྱར་བྱས་ནས་བསྟན་བཅོས་རྩོམ་པའི་དགེ་
བའི་བློ་འབྱུང་བའི་བདག་རྐྱེན་འཇམ་པའི་དབྱངས་ལ་ཕྱག་འཚལ་ལོ། །གང་
ན་གྱིས་བདག་བསླབ་པ་ལ་བཀོད་པ་དང་ཐོས་བསམ་སྒོམ་གསུམ་ལ་་་་་
སོགས་པའི་རྟོགས་པ་བསྐྱེད་པའི་སྒོ་ནས་བདག་གི་རྒྱུད་ལ་དགེ་བའི་ཕྱོགས་་་་
དར་བར་མཛད་པའི་དགེ་བའི་བཤེས་གཉེན་ལ་ཡང་བདག་ཕྱག་འཚལ་ལོ། །
ལེའུ་ཐ་མ་འདིས་གནས་སྐབས་དང་མཐར་ཐུག་གི་སྨོན་གནས་རྣམས་སུ་་་་་་་་
འདུན་པ་དྲག་པོས་བསྒྱུར་བར་བྱེད་པའི་བསྔོ་བས་ཁྱད་པར་དུ་བྱས་ནས།
ལུས་ལོངས་སྤྱོད་དགེ་རྩ་གཞན་དོན་དུ་གཏོང་བའི་སྦྱིན་པ་ལ་སློབ་ཚུལ་རྒྱས་་་
པར་བཤད་ཅིང་། གོང་དུ་ཡང་བར་སྐབས་སུ་སྦྱིན་པ་ལ་སློབ་ཚུལ་བཤད་པས་
སྦྱིན་པ་ལ་སློབ་པའི་ལེའུ་ལོགས་པ་མ་མཛད་པ་ཡིན་ནོ།
།ཐོས་བསམ་སྒོམ་
པའི་དགེ་བ་ཅི་ཡོད་དང༌་། ཕྱག་དང་མཆོད་པ་( ༡༦༣༠) ཙམ་གྱི་དགེ་བའང་
རུང་། །དགེ་བ་ནམ་ཡང་ཟད་པ་མེད་པ་དང་། །གོང་དུ་སྤེལ་ཕྱིར་བསྔོ་བས་
རུང་། །དགེ་བ་ནམ་ཡང་ཟད་པ་མེད་པ་དང་
བརྒྱན་པ་གཅེས། །བསྡུ་བའི་ཚིགས་སུ་བཅད་པའོ། །
གཉིས་པ་ལེའུའི་མཚན་ནི། བྱང་ཆུབ་སེམས་དཔའི་སྤྱོད་པ་ལ་འཇུག་
པའི་རྣམ་བཤད་རྒྱལ་སྲས་འཇུག་ངོགས་ཞེས་བྱ་བ་ལས། ཡོངས་སུ་བསྔོ་བའི་
ལེའུ་ཞེས་བྱ་བ་སྟེ་ལེའུ་བཅུ་པའི་འགྲེལ་པའོ།། །།
བཞི་པ་མཇུག་གི་དོན་ལ་གཉིས། བསྟན་བཅོས་གང་གིས་མཛད་པ་དང་།
-285-

རྒྱལ་ཚབ་རྗེའི་གསུང་འབུམ།
གང་གིས་བསྒྱུར་བའི་ཚུལ་ལོ། །དང་པོ་ནི། བྱང་ཆུབ་སེམས་དཔའི་སྤྱོད་པ་
ལ་འཇུག་པ་སློབ་དཔོན་ཆེན་པོ་ཤཱན་ཏ་དེ་བ་ཞི་བའི་ལྷ་ཞེས་བྱ་བ་རྗེ་བཙུན་་་
འཇམ་པའི་དབྱངས་ཀྱིས་དངོས་སུ་རྗེས་སུ་བཟུང་ཞིང་། རྒྱལ་སྲིད་མཆིལ་
མའི་ཐལ་བ་བཞིན་དོར་ནས་ངོ་མཚར་བའི་སྤྱོད་པ་དུ་མ་དང་ལྡན་པས་བྱང་་
ཆུབ་སེམས་དཔའ་སྤྱོད་པ་རྫོགས་པར་མཛད་པ་ཁྱད་པར་དུ་རྣལ་འབྱོར་བླ་་་་
མེད་ཀྱི་ཤིན་ཏུ་སྤྲོས་མེད་ཀྱི་སྤྱོད་པ་སྤྱད་ནས་རྡོ་རྗེ་འཆང་གི་གོ་འཕང་སྒྲུབ་་་་
པར་མཛད་པ་དེས་མཛད་པ་དང་། དེའི་ཚིག་དོན་ལེགས་པར་བཤད་པ་
རྫོགས་སོ། །གཉིས་པ་ནི། རྒྱ་གར་གྱི་མཁན་པོ་སརྦ་ཛྙ་དེ་བ་ཐམས་ཅད་མཁྱེན་
པའི་ལྷ་དང་། ཞུ་ཆེན་གྱི་ལོཙྪ་བ་བནྡེ་དཔལ་རྩེགས་ཀྱིས་ཁ་ཆེའི་དཔེ་ལ་ཞུས་
ཏེ་གཏན་ལ་ཕབ་པ་ལས། སླད་ཀྱིས་རྒྱ་གར་གྱི་མཁན་པོ་དྷརྨ་ཤྲཱི་བྷཱ་དྲ་ཆོས་
དཔལ་བཟང་པོ་དང་། ཞུ་ཆེན་གྱི་ལོ་ཙྪ་བ་རིན་ཆེན་བཟང་པོས་ལེགས་པར་
བསྒྱུར་ཅིང་ཞུས་ཏེ་གཏན་ལ་ཕབ་པའོ། །ཡང་སླད་ཀྱིས་རྒྱ་གར་གྱི་མཁན་པོ་
ཤཱཀྱ་བློ་གྲོས་དང་། ལོ་ཙྪ་བ་རིན་ཆེན་བཟང་པོས་ཡུལ་དབུས་ཀྱི་དཔེ་འགྲེལ་
པ་དང་མཐུན་པ་ལྟར་བསྒྱུར་ཅིང་བཅོས་ཏེ་གཏན་ལ་ཕབ་པའོ། །ཡང་དུས་
ཕྱིས་བལ་ཡུལ་གྱི་པཎ་ཌི་ཏ་བལ་( ༡༦༤ན) པོ་བྷ་ཏན་ཏ་བ་ཐམས་ཅད་མཁྱེན་་
པ་ཆུང་ངུར་གྲགས་པ་སུ་མ་ཏི་ཀིརྟི་ལེགས་པའི་བློ་གྲོས་གྲགས་པ་དང་། སུ་མ་ཏི་ཀིརྟི་ལེགས་པའི་བློ་གྲོས་གྲག
བོད་
ཀྱི་ལོ་ཙྪ་བ་ཤཱཀྱའི་དགེ་སློང་བློ་ལྡན་ཤེས་རབ་ཀྱིས་ཁ་ཆེའི་དཔེ་དང་བསྟུན་་་་་
ནས། ལེགས་པར་བཅོས་ཤིང་བསྒྱུར་ཏེ་འཆད་ཉན་གྱིས་གཏན་ལ་ཕབ་པའོ། །
རྔོག་འགྱུར་གྱི་རྩ་བ་རྐྱང་པ་དང་འགྲེལ་པའི་འགྱུར་གྱི་རྩ་ཚིག་ལ་ཡང་མི་་་་་་་་
མཐུན་པ་མང་དུ་སྣང་ཞིང་། རྩ་བ་ལ་ཡང་མི་མཐུན་པ་དུ་མ་སྣང་བས་དོན་
ལ་ཞིབ་ཏུ་དཔྱད་ནས་བཀོད་པའོ། །
- 286

བྱང་ཆུབ་སེམས་དཔའི་སྤྱོད་པ་ལ་འཇུག་པའི་རྣམ་བཤད་རྒྱལ་སྲས་འཇུག་ངོགས།
མཇུག་བྱང༌།
ཐུབ་པའི་བརྟུལ་ཞུགས་མཆོག་གི་གོ་བསྣམས་ཤིང་།
གྱིས་གཞན་སྡེ་མ་ལུས་འཇོམས། །དཔའ་བོ་ཆེན་པོ་རྒྱལ་སྲས་ཞི་བ་ལྷའི། །
གཞུང་གི་ཚིག་དོན་ཙམ་ཞིག་ལེགས་པར་བཤད།
།ཤེས་རབ་མཚོན་
།སྔོན་ཆད་ཕྱོགས་འདིར་
རྣམ་བཤད་མང་ཡོད་ཀྱང་། །སྐར་མའི་ཚོགས་ཀྱིས་གཟུགས་ལ་ཇི་བཞིན་དུ། །
འཕགས་མཆོག་ཀུན་གྱིས་བགྲོད་པར་བྱ་བའི་ལམ། །རྟེན་འབྱུང་མཐའ་བྲལ་
ཇི་བཞིན་གསལ་མ་ནུས། །མཚུངས་མེད་ཆོས་ཀྱི་སྤྱན་ལྡན་བླ་མ་དང་། །ཐུགས་
རྗེའི་དབང་གྱུར་བློ་གྲོས་ཀྱིས་མཐོ་ཞིང་། །གྲགས་པའི་འོད་སྟོང་ཕྱོགས་བཅུར་
འཕྲོ་བ་ཅན། །བཤེས་གཉེན་དམ་པའི་ལེགས་པར་བཤད་པ་ལས།
འབྱུང་མཐའ་དང་བྲལ་བའི་དབུ་མའི་དོན།
།རྟེན་
།མགོན་པོ་ཀླུ་སྒྲུབ་བཞེད་པ་རྗེ་
བཞིན་དུ། །སངས་རྒྱས་བསྐྱངས་དང་ཟླ་གྲགས་ཞི་བའི་ལྷ། །དགོངས་པ་
གཅིག་པ་ཇི་བཞིན་གསལ་བར་བཤད། །རྒྱལ་སྲས་དམ་པའི་གསུང་ནི་རྟོགས་
པར་དཀའ། །བློ་གྲོས་ཉམ་ཆུང་སྦྱངས་པའི་སྟོབས་དམན་པས། །གལ་ཏེ་འདི་
ལ་ནོངས་པའི་ཚོགས་མཆིས་རྣམས། བླ་མ་( ༡༦༤༠) ལྷར་བཅས་རྣམས་ཀྱིས་
བཟོད་པར་མཛོད། །འདིར་འབད་དགེ་བ་རབ་དཀར་ཅི་ཡོད་དེས། །སྲིད་
ཞིའི་རྒུད་པས་བཅིངས་པའི་འགྲོ་བ་རྣམས། །བྱང་ཆུབ་སེམས་མཆོག་སྤྱོད་པ་
འདིར་ཞུགས་ནས། །མི་གནས་མྱ་ངན་འདས་པ་ཐོབ་པར་ཤོག །བདག་ཀྱང་
དེང་ནས་ཚེ་རབས་ཐམས་ཅད་དུ། །ཐུབ་པའི་བརྟུལ་ཞུགས་ཡང་དག་མནོས་
བྱས་ཏེ། །བྱང་ཆུབ་སེམས་དང་ནམ་ཡང་མ་བྲལ་བས། །དལ་འབྱོར་རྟེན་ལ་
སྙིང་པོ་ལེན་པར་ཤོག །བྱང་ཆུབ་སེམས་དཔའི་སྤྱོད་པ་ལ་འཇུག་པའི་རྣམ་
བཤད་རྒྱལ་སྲས་འཇུག་ངོགས་ཞེས་བྱ་བ་འདི་ནི། འགྲོ་བ་དུ་མའི་འདྲེན་པ་
དམ་པ་སྡོམ་པ་གསུམ་དང་ལྡན་ཞིང་མདོ་སྔགས་ཀྱི་གཞུང་མང་དུ་ཐོས་པའི་་་

-287-

རྒྱལ་ཚབ་རྗེའི་གསུང་འབུམ། ༼༽
ཕ་རོལ་ཏུ་སོན་པ། བླ་མ་ཆོས་སྒོ་བ་བསོད་ནམས་དཔལ་བས་ཀྱང་ལན་དུ་
མར་བསྐུལ་བ་དང་། བསྟན་པ་རིན་པོ་ཆེའི་ཁུར་འཛིན་པས་མི་ངལ་ཞིང་
མདོ་སྔགས་ཀྱིས་བསྡུས་པའི་གཞུང་གི་གནད་དུ་མ་ཐུགས་སུ་ཆུད་ནས་བསླབ་
པ་གསུམ་ལ་གཅེས་སྤྲས་སུ་མཛད་པ་བཤེས་གཉེན་ནམ་མཁའ་བཟང་པོ་བ་་་་
དང་། བླ་མ་གྲགས་སེང་པ་གཉིས་ཀྱིས་མདོ་ཁམས་སྟོད་ནས་འབུལ་བ་མེ་
ཏོག་དང་བཅས་ཏེ་ཡང་ཡང་བསྐུལ་ཞིང་།
ཁྱད་པར་དུ་བླ་མ་གྲགས་སེང་
བས་མེ་ཏོག་རྒྱ་ཆེན་པོ་དང་བཅས་ཏེ་ནན་ཆེར་བསྐུལ་བ་ལ་བརྟེན་ནས། རྒྱལ་
བའི་རིང་ལུགས་པ་ཆེན་པོ་རྗེ་བཙུན་དམ་པ་ཀུ་མ་ར་མ་ཏིའི་ཞལ་སྔ་ནས་་་་་་་་
དང༌་། སྙིགས་ སྙིགས་དུས་ཀྱི་ཐམས་ཅད་མཁྱེན་པ་ཆེན་པོ་བློ་བཟང་གྲགས་པའི་
དཔལ་བཟང
དཔལ་བཟང་པོའི་ཞལ་སྔ་ནས་གཉིས་ཀྱི་ཞབས་ཀྱི་རྡུལ་ཡུན་རིང་དུ་སྤྱི་བོས་་་
གཏུགས་པའི་བཀའ་དྲིན་ལ་བརྟེན་ནས། རིགས་པར་སྨྲ་བ་དགེ་སློང་དར་མ་
རིན་ཆེན་གྱིས་འབྲོག་རི་བོ་ཆེ་དགེ་ལྡན་རྣམ་པར་རྒྱལ་བའི་གླིང་དུ་སྦྱར་བའོ༎
ཡི་གེ་པ་ནི་སྡོམ་བརྩོན་སྡེ་སྣོད་འཛིན་པ་རིན་ཆེན་ཆོས་རྒྱལ་ལོ། །འདིས་ཀྱང་
( ༡༦༥ན) བསྟན་པ་རིན་པོ་ཆེ་སྒོ་ཐམས་ཅད་ནས་ཕྱོགས་ཐམས་ཅད་དུ་དར་་་་
ཞིང་རྒྱས་ལ་ཡུན་རིང་དུ་གནས་པར་གྱུར་ཅིག། །།སརྦ་མངྒ་ལཾ།། །།
288-